Diari Oficial de la Generalitat Valenciana


Sumari del DOGV 7931, del 05-12-2016 (2016/9684)

DECRET 172/2016, de 25 de novembre, del Consell, pel qual es crea un institut d'Educació Secundària a Paterna - la Canyada, per transformació de la Secció d'Educació Secundària existent.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7931

Data del DOGV
:   05-12-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/9684


Data del document
:   25-11-2016

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport
    * centre d'ensenyament

DECRET 172/2016, de 25 de novembre, del Consell, pel qual es crea un institut d'Educació Secundària a Paterna - la Canyada, per transformació de la Secció d'Educació Secundària existent. [2016/9684]  
La Conselleria d'Educació, per mitjà de la Resolució de 27 d'agost de 2010, va crear una secció d'Educació Secundària al barri de la Canyada, de Paterna, dependent de l'Institut d'Educació Secundària Henri Matisse de la mateixa localitat.  
En l'esmentada disposició s'indicava que el centre creat s'instal·laria en l'edifici escolar dissenyat per a albergar un centre de 12 unitats d'Educació Secundària Obligatòria i 6 de Batxillerat, però que inicialment tan sols s'impartiria Educació Secundària Obligatòria, per la qual cosa el centre es va crear com una secció.  
En l'actualitat, en vista de l'evolució de la demanda de llocs escolars, es fa necessari implantar les ensenyances de Batxillerat el pròxim curs escolar, per la qual cosa ha de ser transformat en institut, segons el que preveu l'Ordre de 31 de juliol de 1998, de la Conselleria de Cultura, Educació i Ciència, per la qual es regulen les seccions dels instituts d'Educació Secundària.  
L'article 13 de la Llei Orgànica 8/1985, de 3 de juliol, reguladora del dret a l'educació, estableix que tots els centres tindran una denominació específica. L'article 3 del Reglament orgànic i funcional dels instituts d'Educació Secundària, aprovat pel Decret 234/1997, de 2 de setembre, del Govern Valencià, estableix que aquests centres tindran la denominació específica que determine la conselleria competent en matèria d'educació, després de consultar el consell escolar municipal o, a falta d'aquest, el ple de l'ajuntament corresponent.  
   
 El Consell Escolar de la Secció de l'Institut d'Educació Secundària Henri Matisse i el Consell Escolar Municipal, en la sessió de 27 de gener i 8 de febrer de 2016, respectivament, van aprovar sol·licitar que s'assigne al nou centre escolar la denominació específica de La Canyada. Aquesta denominació es correspon amb la del nucli urbà en què està ubicat el centre. El nom de la Canyada va ser oficialitzat per l'Ajuntament de Paterna en sengles sessions del ple de la corporació celebrades el 26 de novembre de 1998 i 26 de juliol de 2001.  
  
Per això, de conformitat amb el que estableixen l'article 17 de la Llei orgànica 8/1985, de 3 de juliol, reguladora del dret a l'educació; la Llei Orgànica 2/2006, de 3 de maig, d'educació, a proposta del conseller d'Educació, Investigació, Cultura i Esport, de conformitat amb l'article 28.c de la Llei 5/1983, de 30 de desembre, de la Generalitat, del Consell, i amb la deliberació prèvia del Consell, en la reunió del 25 de novembre de 2016,  
   
  
DECRETE  
   
Article únic. Creació del centre  
Es crea, per transformació de la Secció d'Educació Secundària de l'Institut d'Educació Secundària Henri Matisse de Paterna, codi 29909557, el següent centre docent:  
   
Província: València.  
Localitat: Paterna - la Canyada.  
Denominació: Institut d'Educació Secundària La Canyada.  
Titular: Generalitat.  
Codi: 11076476.  
Domicili: c/ 434, s/n.  
Composició: 12 unitats d'Educació Secundària Obligatòria, 4 de Batxillerat i 2 cicles de Formació Professional Bàsica.  
Capacitat: 360 llocs escolars d'Educació Secundària Obligatòria, 140 de Batxillerat i 36 de cicles formatius de Formació Professional Bàsica.  
   
  
  
DISPOSICIONS ADDICIONALS  
   
Primera. Inscripció  
El que estableix aquest decret s'inscriurà en el Registre de Centres Docents de la Comunitat Valenciana.  
   
Segona. Personal del centre  
El personal docent i no docent amb destinació definitiva al centre actualment existent s'integrarà en el nou institut.  
   
Tercera. Material del centre  
El material inventariable i fungible de la secció s'integrarà en l'inventari del nou institut.  
   
  
DISPOSICIONS FINALS  
   
Primera. Desplegament  
Es faculta la conselleria competent en matèria d'educació perquè adopte les mesures que siguen necessàries per al compliment i desplegament d'allò que estableix aquest decret, així com per a modificar, si és el cas, el domicili, la denominació i la configuració del centre.  
   
Segona. Publicació i efectes  
Aquest decret es publicarà en el Diari Oficial de la Generalitat Valenciana i produirà efectes des de l'inici del curs escolar 2016-2017.  
  
València, 25 de novembre de 2016  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ